ร่างขอบเขตของงาน 
(Terms of Reference :  TOR)

โครงการปรับปรุงถนนสายแม่ใหญ่-มาบเตย ถนนคอนกรีตเสริมเหล็ก หมู่ที่ ๕- ๓ 
ตำบลแดนสงวน  อำเภอระโนด   จังหวัดสงขลา 
๑.ความเป็นมาของโครงการ
ตามแผนปฏิบัติราชการประจำปีงบประมาณ ๒๕๕๕  มุ่งส่งเสริมพัฒนาให้สงขลาเป็นศูนย์กลางการค้า การลงทุน การบริการ  และระบบโลจิสติกส์ของอาเซี่ยน สามารถรองรับการขยายตัวทางเศรษฐกิจของกลุ่มจังหวัด เพื่อเพิ่มขีดความสามารถในการแข่งขัน จึงจำเป็นต้องเสริมสร้างพัฒนาทางด้านโครงสร้างพื้นฐานให้มีความพร้อมเพรียงพอและทันสมัย จึงจำเป็นต้องพัฒนาเพื่อประชาชนในพื้นที่และพื้นที่ใกล้เคียง ได้สัญจร ขนส่งสินค้าทางการเกษตรและประกอบกิจการอื่น ๆ ได้สะดวกรวดเร็วและมีประสิทธิภาพมากขึ้น
๒.วัตถุประสงค์ของโครงการ
  โครงการปรับปรุงถนนสายแม่ใหญ่-มาบเตย ถนนคอนกรีตเสริมเหล็ก  หมู่ที่  ๕- ๓ ตำบลแดนสงวน  
อำเภอระโนด   จังหวัดสงขลา มีวัตถุประสงค์ ดังนี้
๒.๑ ประชาชนมีโครงข่ายการคมนาคมที่ได้มาตรฐาน  ใช้ในการสัญจรไปมา เพื่อความสะดวกปลอดภัยและรวดเร็วในการสัญจร การท่องเที่ยว และขนส่งทางการเกษตรยิ่งขึ้น

๒.๒ ส่งเสริมการลงทุนของภาคธุรกิจและภาคเอกชน และให้ประชาชนบริเวณสองข้างทางและในพื้นที่ใกล้เคียงมีคุณภาพชีวิตดียิ่งขึ้น

๒.๓ รักษาความสงบเรียบร้อยในหมู่บ้าน และเพิ่มประสิทธิภาพการบริหารมากยิ่งขึ้น
๓.คุณสมบัติของผู้เสนอราคา

เพื่อให้การดำเนินการเป็นไปตามวัตถุประสงค์  จึงกำหนดคุณสมบัติผู้เสนอราคาดังต่อไปนี้

๓.๑  เป็นผู้เสนอราคาต้องเป็นผู้อาชีพรับจ้างงานที่ประกวดราคาจ้างด้วยวิธีการทางอิเล็กทรอนิกส์

๓.๒  ผู้เสนอราคาต้องไม่เป็นผู้ที่ถูกระบุชื่อไว้ในบัญชีผู้ทิ้งงานของทางราชการและได้แจ้งเวียนชื่อแล้วหรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ

๓.๓  ผู้เสนอราคาต้องไม่เป็นผู้มีผลประโยชน์ร่วมกันกับผู้เสนอราคารายอื่น และ/หรือต้องไม่เป็นผู้มีผลประโยชน์ร่วมกันกับผู้เสนอราคากับผู้ให้บริการตลาดกลางอิเล็กทรอนิกส์ ณ วันประกาศประกวดราคาจ้างด้วยวิธีการทางอิเล็กทรอนิกส์  หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม

๓.๔  ผู้เสนอราคาต้องไม่เป็นผู้ได้รับเอกสิทธิ์หรือคุ้มกัน ซึ่งอาจปฎิเสธไม่ยอมขึ้นศาลไทย เว้นแต่รัฐบาลของผู้เสนอราคาไม่มีคำสั่งให้สละสิทธิ์และความคุ้มกันเช่นว่านั้น

๓.๕  ผู้เสนอราคาต้องเป็นนิติบุคคลและมีผลงานก่อสร้างประเภทเดียวกันกับงานที่ประมูลจ้างด้วย
วิธีการทางอิเล็กทรอนิกส์  มีผลงานถนนคอนกรีตเสริมเหล็ก ไม่น้อยกว่า ๑,๑๐๕,๕๐๐.-บาท(หนึ่งล้านหนึ่งแสนห้าพันห้าร้อยบาทถ้วน) ต่อสัญญาฉบับเดียว และเป็นผลงานที่เป็นคู่สัญญาโดยตรงกับส่วนราชการหน่วยงานตามกฎหมายว่าด้วยระเบียบบริหาร
- ๒  -

ราชการส่วนท้องถิ่นรัฐวิสาหกิจ หรือหน่วยงานเอกชนที่จังหวัดเชื่อถือ และเป็นสัญญาที่ก่อสร้างแล้วเสร็จบริบูรณ์ภายในระยะเวลาไม่เกิน ๓ ปี
๔.  แบบรูปรายการ หรือคุณลักษณะเฉพาะ
               โครงการปรับปรุงถนนสายแม่ใหญ่-มาบเตย  หมู่ที่ ๕ - ๓  ตำบลแดนสงวน  อำเภอระโนด จังหวัดสงขลา เป็นถนนคอนกรีตเสริมเหล็ก ยาวประมาณ ๖๐๐ เมตร กว้าง ๕ เมตร หนา ๐.๑๕ เมตร ไหล่ทางดินลูกรังข้างละ ๐.๐๕  เมตร พิกัด GPS – N ๐๘๓๐๑๖๖ –E ๐๖๔๓๖๗๒ ตามแบบแปลนที่อำเภอกำหนด
๕.  ระยะเวลาดำเนินการ

     ภายในระยะเวลาก่อสร้าง ไม่เกิน ๙๐ วัน นับจากวันลงนามในสัญญาจ้าง
๖.  ระยะเวลาส่งมอบงานหรืองวดงาน

    ส่งมอบงาน  ๒ งวด  ไม่เกิน ๙๐ วัน นับจากวันลงนามในสัญญาจ้าง
               งวดที่ ๑  งานถมดินลูกรังปรับระดับพื้นทางพร้อมบดอัดแน่นพร้อมวางท่อ คสล.ข้ามถนนแล้วเสร็จ ๑๐๐% ,งานเทคอนกรีตพื้นถนนแล้วเสร็จ  ๖๐% ของงานคอนกรีตทั้งหมด  ให้แล้วเสร็จภายใน ๔๕ วัน
               งวดสุดท้าย งานเทคอนกรีตถนนส่วนที่เหลือทั้งหมดแล้วเสร็จ พร้อมถมดินลูกรังไหล่ทางและเก็บความเรียบร้อยงานทั้งหมดแล้วเสร็จ ๑๐๐% ให้แล้วเสร็จภายใน ๔๕ วัน  
๗.  วงเงินในการจัดหา


เงินงบประมาณโครงการ      ๒,๒๑๑,๐๐๐.-       บาท


เงินราคากลางโครงการ        ๒,๒๑๑,๐๐๐.-       บาท
๘.  สถานที่ติดต่อเพื่อขอทราบข้อมูลเพิ่มเติม และส่งข้อเสนอแนะวิจารณ์ หรือแสดงความคิดเห็น


ประชาชนผู้สนใจ  สามารถวิจารณ์เสนอข้อคิดเห็น หรือข้อเสนอแนะเกี่ยวกับร่างขอบเขตของงานนี้เป็นลายลักษณ์อักษร โดยไปรษณีย์ตอบรับด่วนพิเศษ (EMS) ส่งไปที่ ที่ทำการปกครองอำเภอระโนด ตำบลระโนดอำเภอระโนด จังหวัดสงขลา ๙๐๑๔๐ โทรศัพท์ ๐-๗๔๓๙-๓๐๔๒   หมายเลขโทรสาร ๐-๗๔๓๙-๓๐๔๒   หรือเว็บไซด์ของที่ทำการปกครองอำเภอระโนด www.ranot-sk.go.th, www.songkhladopa.go.th โดยเปิดเผยตัว พร้อมระบุชื่อ ที่อยู่ หมายเลขโทรศัพท์ ที่สามารถติดต่อได้

ลงชื่อ                                            ประธานกรรมการ
 (นางพิณทิพย์  แทนบุญ)
                                                              ลงชื่อ    


                     กรรมการ
  (นายสมนึก  คชตุ้ง)
                                                              ลงชื่อ                                              กรรมการ
 (นายเขมราฐ  บุญประดิษฐ์)
                                                              ลงชื่อ                                              กรรมการ
                                                                          (นายศุภวิชญ์  จันทน์เสนะ)
